Nordjyllands Politi gjorde en større hash-fangst hos en 36-årig mand fra Frederikshavn. Politiet beslaglagde 25 kilo hash, som på markedet anslås til at have en værdi af 1,5 millioner kroner. Den 36-årige mand fremstilles fredag i grundlovsforhør ved retten i Hjørring, hvor han sigtes for besiddelse af hash. Af hensyn til efterforskningen holdes grundlovsforhøret sandsynligvis for lukkede døre. Hos Nordjyllands Politi er vicepolitiinspektør Anders Uhrskov også meget sparsom med oplysninger i sagen, og vil således ikke oplyse yderligere detaljer i forbindelse med anholdelsen af den 36-årige mand.

Opsummering:
En 36-årige mand fremstilles fredag i grundlovsforhør, hvor han sigtes for besiddelse af 25 kilo hash.